ddrg/super_eurlex huggingface dataset:
KIRJALLINEN KYSYMYS E-3054/01 esittäjä(t): Anna Karamanou (PSE) neuvostolle. Uskonnolliset levottomuudet Nigeriassa.



Virallinen lehti nro 147 E , 20/06/2002 s. 0082 - 0082



KIRJALLINEN KYSYMYS E-3054/01 esittäjä(t): Anna Karamanou (PSE) neuvostolle (5. marraskuuta 2001) Aihe: Uskonnolliset levottomuudet Nigeriassa Ainakin kaksisataa ihmistä on tapettu amerikkalaisten Afganistaniin tekemien ilmaiskujen verukkeella Pohjois-Nigeriassa viime päivinä puhjenneissa uskonnollisissa levottomuuksissa. Tuhannet ihmiset, jotka ovat uskonnoltaan kristittyjä, lähtevät alueelta muslimitaistelijoiden muodostamien joukkioiden toiminnan vuoksi. Mihin toimiin neuvosto aikoo ryhtyä, jotta siviilien tappaminen uskonnon perusteella lakkaisi? Aikooko neuvosto tarjota tukea Nigerian hallitukselle tämän kriisin torjumiseksi sekä humanitaarista apua siviileille, jotka on pakotettu lähtemään kodeistaan? Vastaus (18. maaliskuuta 2002) Neuvosto on hyvin huolestunut Nigeriassa tapahtuneista verilöylyistä. Neuvosto katsoo, että Nigeriassa usein yhteiskunnallisista, etnisistä tai uskonnollisista syistä syntyvät yhteenotot voidaan ratkaista kestävällä tavalla vain noudattamalla kattavaa lähestymistapaa. Tämän johdosta neuvosto on antanut yhteisen kannan Nigeriasta(1), jonka pohjalta Euroopan unioni tukee toimia, jotka tähtäävät erityisesti demokratian vahvistamiseen ja ihmisoikeuksien kunnioittamiseen, köyhyyden vähentämiseen, instituutionalisiin uudistuksiin sekä kestävään yhteiskunnalliseen ja taloudelliseen kehitykseen. Lisäksi EU ylläpitää tiivistä poliittista vuoropuhelua Nigerian kanssa. EU:n edustustojen päälliköt, jotka ensisijaisesti vastaavat tämän vuoropuhelun käymisestä, ottavat Nigerian viranomaisten kanssa järjestettävän seuraavan tapaamisensa yhteydessä esiin kysymyksen maan pohjoisosissa viimeaikoina tapahtuneista verilöylyistä ja turvallisuusjoukkojen toimista. (1) Yhteinen kanta 2001/373/YUTP, EYVL L 132, 15.5.2001.
KIRJALLINEN KYSYMYS E-1915/01 esittäjä(t): Salvador Garriga Polledo (PPE-DE) komissiolle. Lääkkeiden hinnanasettamispolitiikan uudistus.



Virallinen lehti nro 160 E , 04/07/2002 s. 0005 - 0006



KIRJALLINEN KYSYMYS E-1915/01 esittäjä(t): Salvador Garriga Polledo (PPE-DE) komissiolle (28. kesäkuuta 2001) Aihe: Lääkkeiden hinnanasettamispolitiikan uudistus Viimeaikaiset tapahtumat alalla osoittavat, että lääkkeiden hinnanasettamispolitiikkaan olisi puututtava yhdessä ja maailmanlaajuisesti, jotta hinnat voidaan mukauttaa terveysalan maailmanlaajuisiin muutoksiin ja uusiin olosuhteisiin. Kansainvälisten patenttisopimusten uudistamistarve on ilmeinen. Lääketeollisuuden olisi jo 30 vuotta sitten pitänyt hyväksyä vastuunsa ja muuttaa asenteitaan. Ottaen huomioon alan tilanteen ja maailmanlaajuiset valtavat vaikutukset, joita lääkemarkkinoiden uudella sääntelyllä olisi, kysyn seuraavaa. Katsooko komissio, että pitäisi käynnistää maailmanlaajuinen keskustelu ja esittää ehdotuksia, joilla oikeudenmukaisesti sovitettaisiin yhteen terveysalan nykyiset tarpeet ja lääketeollisuuden liiketoimintatapa? Pascal Lamyn komission puolesta antama vastaus (12. syyskuuta 2001) On erittäin tärkeää, että perusterveyspalvelut ovat yleisesti saatavilla. Tämän tavoitteen saavuttaminen siten, että sillä vähennetään merkittävästi köyhyyttä, edellyttää huomattavia kansainvälisiä ponnisteluja. Kolmen merkittävimmän tartuntataudin (HI-viruksen/aidsin, malarian ja tuberkuloosin) torjunnassa komissio on vaatinut maailmanlaajuisia porrastettuja hintoja, jotta kehitysmaiden sairaiden käyttämien keskeisten lääkkeiden hinnat alenisivat huomattavasti. Komissio ei ole kuitenkaan ehdottanut lääkemarkkinoiden uutta sääntelyä eikä se kannata minkäänlaista pakollista kiinteiden hintojen järjestelmää. Komissio tunnustaa edelleen tarpeen säilyttää teollis- ja tekijänoikeuksien voimakkaan suojan lääkealalla, koska nämä oikeudet tarjoavat pitkällä aikavälillä tarpeellisia kannustimia lääketeollisuudelle kehittää uusia ja tehokkaampia lääkkeitä maailman väestön hyväksi. Kun kyse on Maailman kauppajärjestön (WTO) teollis- ja tekijänoikeuksien kauppaan liittyvistä näkökohdista tehdystä sopimuksesta (TRIPS-sopimus), komission mielestä sopimus on riittävän joustava, jotta WTO:n jäsenet voivat ottaa käyttöön teollis- ja tekijänoikeuksien järjestelmän, jolla tuetaan niiden kansanterveyteen liittyviä tavoitteita. Tässä yhteydessä yhteisö yhdessä kaikkien muiden WTO:n TRIPS-neuvoston jäsenten kanssa käy keskusteluja selventääkseen TRIPS-sopimuksen tiettyjä määräyksiä. Tämän prosessin avulla WTO:n jäsenille pitäisi muodostua selkeämpi käsitys toimenpiteistä, joita voidaan toteuttaa TRIPS-sopimuksen mukaisesti terveysongelmien ratkaisemiseksi.
KIRJALLINEN KYSYMYS E-3441/01 esittäjä(t): Camilo Nogueira Román (Verts/ALE) komissiolle. Galician yhteismetsäalueet ja Galician hallituksen maatalousaloitteet.



Virallinen lehti nro 160 E , 04/07/2002 s. 0112 - 0112



KIRJALLINEN KYSYMYS E-3441/01 esittäjä(t): Camilo Nogueira Román (Verts/ALE) komissiolle (21. joulukuuta 2001) Aihe: Galician yhteismetsäalueet ja Galician hallituksen maatalousaloitteet Onko Galician hallitus esittänyt erityisiä EU:n tukemia maatalouden kehittämissuunnitelmia Galician yhteismetsäalueille vuosiksi 20002006? Voidaanko suunnitelmat julkistaa? Franz Fischlerin komission puolesta antamayhteinen vastauskirjallisiin kysymyksiin E-3440/01, E-3441/01, E-3443/01 ja E-3444/01 (1. helmikuuta 2002) Komissio tukee rakennerahastoista useita eri alueellisia kehitysohjelmia Espanjassa. Yhteisö tukee useita maatalouden ja maaseudun kehittämisohjelmia myös Galician alueella. Arvoisan parlamentin jäsenen mainitsemia yhteisomistusmaita ei kuitenkaan tueta mistään erityisohjelmasta. Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetussa neuvoston asetuksessa (EY) N:o 1257/1999(1) säädetään tukikelpoisuusperusteet, joiden mukaisesti hankkeille voidaan myöntää yhteisön tukea. Jos yhteisomistusmaat ovat oikeutettuja saamaan tukea kyseisen asetuksen mukaisesti, kyseisille alueille voidaan myöntää rahoitusta rakennerahastoihin kuuluvasta EMOTR:n ohjausosastosta. Komissio kehottaa arvoisaa parlamentin jäsentä pyytämään paikallisilta ja/tai kansallisilta viranomaisilta lisätietoa asiasta. (1) EYVL L 160, 26.6.1999.
KIRJALLINEN KYSYMYS E-3571/01 esittäjä(t): Bart Staes (Verts/ALE) komissiolle. Kaasuturbiinilämpövoimalaitosten rakentaminen Reggio Emilian maakuntaan.



Virallinen lehti nro 160 E , 04/07/2002 s. 0143 - 0143



KIRJALLINEN KYSYMYS E-3571/01 esittäjä(t): Bart Staes (Verts/ALE) komissiolle (8. tammikuuta 2002) Aihe: Kaasuturbiinilämpövoimalaitosten rakentaminen Reggio Emilian maakuntaan Reggio Emilian maakunnassa Emilia Romagnan alueella Italiassa suunnitellaan kaasuturbiinilämpövoimalaitosten rakentamista aivan Reggio Emilian kaupungin läheisyyteen ja Brescelloon. Päätöstä vastustamaan ovat nousseet monet komiteat ja yhdistykset, jotka pelkäävät väestön terveyden ja ympäristön puolesta. Voisiko komissio tarkistaa, onko näiden voimalaitosten rakentaminen kyseiseen maakuntaan Euroopan unionin ympäristösäännösten sekä kansalaisten terveyttä ja turvallisuutta koskevien säännösten mukaista? Margot Wallströmin komission puolesta antama vastaus (20. helmikuuta 2002) Komission tehtävänä on varmistaa yhteisön lainsäädännön asianmukainen soveltaminen sille EY:n perustamissopimuksessa annetun toimivallan mukaisesti. Perustamissopimuksen valvojan ominaisuudessaan komissio ei epäröi ryhtyä kaikkiin tarvittaviin toimenpiteisiin, perustamissopimuksen 226 artiklan mukaiset rikkomisesta johtuvat menettelyt mukaan luettuina, varmistaakseen, että yhteisön lainsäädäntöä noudatetaan. Parlamentin jäsenen mainitsemissa tilanteissa mahdollisesti sovellettava yhteisön lainsäädäntö on ympäristövaikutusten arviointidirektiivi (tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annettu neuvoston direktiivi 85/337/ETY(1) joko alkuperäisessä muodossaan tai muutettuna 3. maaliskuuta 1997 annetulla direktiivillä 97/11/EY(2)). Koska yhteisön lainsäädännön soveltamista koskevaa valitusta ei kuitenkaan ole esitetty, parlamentin jäsenen antamien tietojen perusteella ei voida tässä vaiheessa päätellä lainsäädäntöä rikotun. Jos parlamentin jäsen toimittaa yksityiskohtaisia tietoja, joiden perusteella komissio voi arvioida asioita edellä mainittuun direktiiviin nähden, komissio voi myös tutkia asiaa. (1) EYVL L 175, 5.7.1985. (2) EYVL L 73, 14.3.1997.
KIRJALLINEN KYSYMYS E-2691/01

esittäjä(t): Mario Mauro (PPE-DE) komissiolle

(3. lokakuuta 2001)

Aihe: Oikeus- ja sisäasioiden pääosaston myöntämä rahoitus

Voisiko Euroopan komissio ilmoittaa kaikki Ligurian, Lombardian, Piemonten ja Aostanlaakson vuosina 20002001 oikeus- ja sisäasioiden pääosaston hallinnoimaa rahoitusta varten esittämät hankkeet sekä hyväksyttyjen hankkeiden nimet?

António Vitorinon komission puolesta antama vastaus

(31. tammikuuta 2002)

Italian maakunnista Liguriasta, Lombardiasta, Piemontesta ja Aostanlaaksosta haettiin vuosina 2000 ja 2001 rahoitusta kaikkiaan seitsemästä oikeus- ja sisäasioiden alalla tehtävää yhteistyötä koskevasta yhteisön ohjelmasta tai muusta rahoituslähteestä. Kyseiset ohjelmat olivat STOP (ihmiskaupan ja lasten seksuaalisen hyväksikäytön torjunta), Falcone (järjestäytyneen rikollisuuden torjunta), oikeusalan toimijoille tarkoitetut Grotius yksityisoikeus ja Grotius rikosoikeus sekä Robert Schuman (oikeusalan ammatinharjoittajille suunnattu tiedotus yhteisön oikeudesta). Muut rahoituslähteet olivat Euroopan pakolaisrahasto ja Euroopan kansalaisten tiedotusohjelmaa (Prince) koskeva budjettikohta.

Lähemmin tarkasteltuna tilanne on seuraava:

- STOP-ohjelmasta haettiin rahoitusta vuonna 2000 yhdelle hankkeelle, jota ei hyväksytty, ja vuonna 2001 kolmelle hankkeelle. Niistä hyväksyttiin yksi, poliisiviranomaisille ja valtiosta riippumattomille järjestöille tarkoitettu uhrien suojelua koskeva konferenssi.

- Falcone-ohjelmasta myönnettiin vuonna 2000 rahoitusta yhdelle hankkeelle, jonka aiheena oli kaupunkirikollisuutta koskeva selvitys.

- Rikosoikeutta koskevasta Grotius-ohjelmasta myönnettiin vuonna 2001 rahoitusta yhdelle koulutushankkeelle.

- Yksityisoikeutta koskevasta Grotius-ohjelmasta, joka tuli voimaan vasta vuonna 2001, haettiin rahoitusta yhdelle hankkeelle, jota ei hyväksytty.

- Robert Schuman -ohjelmasta haettiin rahoitusta vuonna 2000 kahdelle hankkeelle, joita ei hyväksytty, ja vuonna 2001 neljälle hankkeelle, joista kaksi hyväksyttiin. Niistä toinen koski oikeuskokoelman laatimista tuomarien ja asianajajien käyttöön ja toinen yhteisön oikeutta opettavien oppilaitosten verkostoa.

- Euroopan pakolaisrahaston osalta jäsenvaltiot ovat rahaston perustamisesta 28 päivänä syyskuuta 2000 tehdyn neuvoston päätöksen(1) nojalla vastuussa ohjelman toteuttamisesta, hankkeiden valinta mukaan luettuna. Kukin jäsenvaltio on nimennyt tätä varten yhteysviranomaisen, joka Italiassa on sisäasiainministeriö. Komission saamien tietojen mukaan vuosina 2000 ja 2001 hyväksytyt hankkeet ovat peräisin kaikilta arvoisan parlamentinjäsenen mainitsemilta alueilta Aostanlaaksoa lukuun ottamatta.

- Prince-budjettikohdasta myönnettiin vuonna 2001 tukea Euroopan unionin perusoikeuskirjan esittelyyn eri puolilla Italiaa, myös mainituilla alueilla.

Näiden tietojen ohella arvoisaa parlamentinjäsentä saattaa kiinnostaa neuvostolle ja Euroopan parlamentille osoitettu kertomus(2) OISIN-, STOP-, Odysseus- ja Falcone-ohjelmien täytäntöönpanosta vuonna 2000.

(1) EYVL L 252, 6.10.2000.

(2) SEC(2001) 903, 6.6.2001.
KIRJALLINEN KYSYMYS E-3520/01 esittäjä(t): Paulo Casaca (PSE) komissiolle. Hybridilajikkeista valmistettujen viinien tuotanto Ranskassa.



Virallinen lehti nro 160 E , 04/07/2002 s. 0131 - 0131



KIRJALLINEN KYSYMYS E-3520/01 esittäjä(t): Paulo Casaca (PSE) komissiolle (8. tammikuuta 2002) Aihe: Hybridilajikkeista valmistettujen viinien tuotanto Ranskassa Lähetin 4. joulukuuta 2001 komissaari Fischlerille kysymyksessäni E-2782/01(1) mainitun artikkelin, josta komissio vastauksessaan totesi, ettei tunne sitä. Koska komissio tuntee nyt artikkelin ja myöntää, ettei ole olemassa tuoreita tutkimuksia hybridilajikkeisten viinien terveyshaitoista, ja koska Internetistä käy ilmi tämän tyyppisten viinien yleinen tuotanto Yhdysvalloissa, haluaisin muotoilla aikaisemmin esittämäni kysymyksen uudelleen: Pitääkö komissio tärkeänä, että selvitetään perusteellisesti ja yksiselitteisesti yleinen mielipide tämän tyyppisten viinien mahdollisista terveyshaitoista (tai siitä, ettei niitä ole)? (1) EYVL C 93 E, 18.4.2002, s. 190. Franz Fischlerin komission puolesta antama vastaus (12. helmikuuta 2002) Viinin yhteisen markkinajärjestelyn mukaan (ks. viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1) 17 artiklan 3 kohta) komissio rahoittaa hybridilajikkeiden käyttöä koskevan riippumattoman tutkimuksen, jonka perusteella se antaa 31. joulukuuta 2003 mennessä parlamentille ja neuvostolle kertomuksen sekä tarvittaessa siihen liittyvät ehdotukset. (1) EYVL L 179, 14.7.1999.
KIRJALLINEN KYSYMYS E-3381/01 esittäjä(t): John McCartin (PPE-DE) neuvostolle. Lomén sopimus ja Euroopan yhteisön kehitysapu.



Virallinen lehti nro 160 E , 04/07/2002 s. 0106 - 0106



KIRJALLINEN KYSYMYS E-3381/01 esittäjä(t): John McCartin (PPE-DE) neuvostolle (7. joulukuuta 2001) Aihe: Lomén sopimus ja Euroopan yhteisön kehitysapu Voiko neuvosto laatia luettelon valtioista, jotka saavat apua joko Lomén sopimuksen tai Euroopan yhteisön kehitysyhteistyön kautta ja joissa naisille suodut kansalaisoikeudet ovat vähäisempiä kuin miehille suodut oikeudet? Vastaus (25. ja 26. maaliskuuta 2002) Neuvosto on korostanut useaan otteeseen, että naisten ja miesten välisen tasa-arvon varmistaminen on tärkeää kehittyneissä maissa ja kehitysmaissa. Myös Cotonoun kumppanuussopimuksen 20 artiklassa vahvistetaan, että yksi sopimuksen tavoitteista on pyrkiä edistämään yksilön ja yhteiskunnan kehitystä sekä huolehtimaan siitä, että kasvun tulokset jaetaan laajasti ja oikeudenmukaisesti, samoin kuin edistämään sukupuolten tasa-arvoa ja lisäksi varmistamaan, että tasa-arvokysymykset otetaan järjestelmällisesti huomioon kaikilla yhteistyöaloilla. Mitä tulee arvoisan parlamentin jäsenen esittämään kysymykseen, neuvostolla ei ole luetteloa niistä valtioista, jotka saavat apua ja joissa naisten kansalaisoikeudet ovat vähäisemmät kuin miesten.
KIRJALLINEN KYSYMYS E-3528/01 esittäjä(t): Christopher Huhne (ELDR) komissiolle. Yksityisiin rahoitusaloitteisiin ja julkisen ja yksityisen sektorin yhteistyöhön liittyvät menot.



Virallinen lehti nro 147 E , 20/06/2002 s. 0198 - 0198



KIRJALLINEN KYSYMYS E-3528/01 esittäjä(t): Christopher Huhne (ELDR) komissiolle (8. tammikuuta 2002) Aihe: Yksityisiin rahoitusaloitteisiin ja julkisen ja yksityisen sektorin yhteistyöhön liittyvät menot 1. Voiko komissio kertoa, kuinka paljon kukin jäsenvaltio on kirjannut vuosittain maksusitoumuksia sellaisten järjestelmien, kuten yksityiset rahoitusaloitteet ja julkisen ja yksityisen sektorin yhteistyö, nojalla viimeisten viiden vuoden aikana ja tulevaisuuden osalta niin pitkälle kuin tietoja on saatavilla? 2. Voiko komissio ilmoittaa nämä sitoumukset prosentteina BKT:sta ja ennustetusta BKT:sta? Pedro Solbes Miran komission puolesta antama vastaus (26. helmikuuta 2002) Komissiolla ei ole pyydettyjä tietoja.
KIRJALLINEN KYSYMYS P-3473/01 esittäjä(t): Gerardo Galeote Quecedo (PPE-DE) komissiolle. Euronewsin uutistiedot.



Virallinen lehti nro 147 E , 20/06/2002 s. 0184 - 0184



KIRJALLINEN KYSYMYS P-3473/01 esittäjä(t): Gerardo Galeote Quecedo (PPE-DE) komissiolle (10. joulukuuta 2001) Aihe: Euronewsin uutistiedot Television uutiskanava Euronews käyttää uutisoinnissaan vielä nykytilanteessakin terroristijärjestö Etasta nimitystä separatistijärjestö. Katsooko komissio, että tällainen nimitys vastaa Euroopan unionin periaatteita ja perustavoitteita, erityisesti vapauden puolustamiseen ja ihmisoikeuksien kunnioittamiseen liittyviä seikkoja? Euronews-kanavaa rahoitetaan Euroopan unionin talousarviosta. Eikö komissio katso, että yhteisön toimielinten velvollisuus on valvoa terrorismia ja estää sen kaikenlainen epäsuora puolustaminen, jollaiseksi Euronewsissä terroristijärjestöstä käytetty nimitys voitaisiin tulkita? Kyseisen televisiokanavan toimihenkilöiden ajatuksen- ja sananvapauden syvä kunnioittaminen on täysin sopusoinnussa kaiken tämän kanssa. Romano Prodin komission puolesta antamayhteinen vastauskirjallisiin kysymyksiin P-3466/01 ja P-3473/01 (30. tammikuuta 2002) Komissio yhtyy huolestumiseen, jota arvoisa parlamentin jäsen ilmaisee siitä, että EuroNews on uutisissaan käyttänyt ETAn terroristeista nimitystä separatistijärjestö. Vaikka EuroNews saakin rahoitusta yhteisön talousarviosta, koskee EuroNewsin ja komission allekirjoittama sopimus jolle parlamentti on antanut täyden tukensa vain unionia koskevien tietoiskujen yhteistuotantoa. Komissio kunnioittaa EuroNewsin toimituksellista vapautta samoin kuin muidenkin viestintäyhtiöiden. Komissio aikoo kuitenkin seuraavassa EuroNewsin kanssa pidettävässä kokouksessa johon parlamenttikin osallistuu tavalliseen tapaan kiinnittää yhtiön huomiota kysymyksessä esitettyihin näkökohtiin. Komissio ilmaisee jälleen kerran sitoumuksensa terrorismin vastustamiseen, ja se koskee myös ETAa. Tästä ovat osoituksena myös puheenjohtaja Prodin osallistuminen terrorin uhrien muistoksi järjestettyihin julkisiin tapahtumiin ja hänen lukuisat julkiset lausuntonsa asiasta.
KIRJALLINEN KYSYMYS E-1026/01 esittäjä(t): Professor Sir Neil MacCormick (Verts/ALE) komissiolle. Laskettelu valvottujen rinteiden ulkopuolella.



Virallinen lehti nro 147 E , 20/06/2002 s. 0002 - 0002



KIRJALLINEN KYSYMYS E-1026/01 esittäjä(t): Professor Sir Neil MacCormick (Verts/ALE) komissiolle (30. maaliskuuta 2001) Aihe: Laskettelu valvottujen rinteiden ulkopuolella Kunnossa pidettävien rinteiden ulkopuolella lasketteleville sattuu usein onnettomuuksia, jopa silloin, kun he ovat oppaan seurassa. Voiko komissio harkita hiihtokeskusten turvallisuuden tarkastamista ja tutkia, olisiko tarpeen laatia direktiivi, jossa määriteltäisiin kaikkia jäsenvaltioita koskevat yleiset turvallisuusnormit? David Byrnen komission puolesta antama vastaus (21. kesäkuuta 2001) Valvottujen rinteiden ulkopuolella hiihtämisen turvallisuuden osalta ei ole olemassa yhteisön lainsäädäntöä. Komissio ei aio valmistella erityistä ehdotusta direktiiviksi, jolla vahvistettaisiin turvallisuusnormit valvottujen rinteiden ulkopuolella hiihtämistä varten. Valvottujen rinteiden ulkopuolella hiihtäminen on vain yksi monista urheilu- ja virkistystoiminnoista, joihin liittyy mahdollisia riskejä. Olisi epätarkoituksenmukaista säätää eriytettyjä alakohtaisia yhteisön direktiivejä tällaisten riskien käsittelemiseksi. Komissio aikoo kuitenkin esittää parlamentille ja neuvostolle vuoden 2001 loppuun mennessä tiedonannon palvelujen turvallisuudesta. Siinä arvioidaan yhteisön toimenpiteiden tarvetta ja ehdotetaan yhteisön toimia varten sopiva lähestymistapa. Matkailutoimintaa käsitellään tässä tiedonannossa muiden palvelujen rinnalla. Palvelujen turvallisuutta koskevissa yhteisön aloitteissa, joita tulevaisuudessa mahdollisesti esitetään, on kuitenkin se lähtökohta, että niiden avulla halutaan luoda lainsäädäntöpuitteet, jotka vastaavat hengeltään yleistä tuoteturvallisuutta koskevaa direktiiviä. Toisin sanoen tarkoituksena ei ole puuttua yksittäisten toimintojen erityispiirteisiin. Sitä paitsi toissijaisuusperiaate tekisi todennäköisesti mahdottomiksi toimenpiteet, joilla esimerkiksi rajoitettaisiin valvottujen rinteiden ulkopuolella hiihtämistä tai asetettaisiin sille ehtoja.
KIRJALLINEN KYSYMYS E-3428/01

esittäjä(t): Giacomo Santini (PPE-DE) komissiolle

(21. joulukuuta 2001)

Aihe: Itävallan harjoittama raskaiden ajoneuvojen kohtuuton valvonta

Sankt Gotthardin tunnelin sulkeminen 15. lokakuuta 2001 tapahtuneen onnettomuuden jälkeen on saanut suuren osan etelään suuntautuvasta raskaasta ja kevyestä liikenteestä siirtymään Itävaltaan ja Italiaan. Brennerin moottoritien liikenne ja ympäristö kärsivät jatkuvasta ylikuormituksesta, joten lisääntynyt liikenne huolestuttaa läpikulkualueiden asukkaita ja viranomaisia. Tämä ei kuitenkaan oikeuta Itävallan hallituksen ja erityisesti Pohjois-Tirolin poliisin jarrutustoimia, joilla ulkomaiset raskaat ajoneuvot pysäytetään Brennerin solan sisäänkäynnin ja uloskäynnin kohdalla. Valvonta on

tarkoitushakuista ja koostuu perusteellisista ja viivyttelevistä teknisistä tarkastuksista: jopa ajoneuvojen mekaanisia laitteistoja tarkastetaan, jokaisen akselin akselipaino punnitaan, jokaikinen yksityiskohta mitataan pikkutarkasti, rahti tarkastetaan jne.

Kaikki tämä aiheuttaa valtavasti ajanhukkaa, usein jopa tuntikausien haaskausta, ja siihen liittyviä taloudellisia menetyksiä, liikenteen ruuhkautumista sekä ajoneuvojen pakokaasujen ja melun aiheuttamaa saastumista. Toimet ovat unionin perussopimusten ja Itävallan liittymissopimuksen vastaisia, sillä niissä taataan tavaroiden vapaa liikkuvuus. Luxemburgissa toimiva EY:n tuomioistuin on aiemmin tehnyt päätöksen, jossa Itävallan hallitukselle ja Tirolin osavaltiolle määrättiin ankarat rangaistukset vastaavanlaisista tarkastuksista ja liian kalliina pidetyistä tiemaksuista. Aikooko komissio puuttua asiaan estääkseen vakavat haittavaikutukset ja kieltääkseen sopimusten vastaisen sietämättömän syrjinnän?

Loyola de Palacion komission puolesta antama vastaus

(8. helmikuuta 2002)

Komissio on tietoinen parlamentin jäsenen mainitsemasta ongelmasta, joka koskee raskaan liikenteen ajoneuvoihin kohdistuvien tarkastusten huomattavaa lisääntymistä Brennerin moottoritiellä, mikä aiheuttavaa maantieliikenteen ruuhkautumista.

Komissio tutkii parhaillaan, ovatko toteutetut toimenpiteet sisämarkkinoiden toimivuudesta jäsenvaltioiden välisen tavaroiden vapaan liikkuvuuden osalta 7. joulukuuta 1998 annetun neuvoston asetuksen (EY) N:o 2679/98(1) säännösten mukaisia.

Komissio aikoo varmistaa, että asiaa koskevaa yhteisön lainsäädäntöä noudatetaan.

(1) EYVL L 337, 12.12.1998.
KIRJALLINEN KYSYMYS E-3650/01 esittäjä(t): Cristiana Muscardini (UEN) neuvostolle. Somalia ja terrorisminvastaiset toimet.



Virallinen lehti nro 160 E , 04/07/2002 s. 0158 - 0158



KIRJALLINEN KYSYMYS E-3650/01 esittäjä(t): Cristiana Muscardini (UEN) neuvostolle (15. tammikuuta 2002) Aihe: Somalia ja terrorisminvastaiset toimet Terrorisminvastaisten toimien myötä Al-Barakat-rahoitusverkoston varat on jäädytetty, jotta islamistiterroristeja voidaan estää käyttämästä huomattavia taloudellisia varojaan laittomiin tarkoituksiin. Somalialaiset siirtolaiset käyttävät kuitenkin kyseistä rahoitusverkostoa lähettääkseen rahaa Somaliassa asuville sukulaisilleen. Voisiko neuvosto ilmoittaa, voiko se kehottaa jäsenvaltioiden hallituksia avaamaan omien kansallisten luottolaitostensa välityksellä virallisen väylän, jonka avulla somalialaiset poliittiset pakolaiset ja siirtolaiset voisivat kukin nykyisen kotimaansa lakien mukaisesti lähettää rahaa Somaliassa asuville sukulaisilleen? Vastaus (25. ja 26. maaliskuuta 2002) Neuvosto ei ole keskustellut arvoisan parlamentin jäsenen esille ottamasta kysymyksestä eli virallisen väylän avaamisesta, jonka avulla Somaliasta lähtöisin olevat laillisesti maassa oleskelevat poliittiset pakolaiset ja siirtolaiset voisivat lähettää rahaa Somaliassa asuville sukulaisilleen.